เซี่ยงไฮ้คอมโพสิตปิดลบ 14.39 จุด สอดคล้องภูมิภาค
เซี่ยงไฮ้คอมโพสิตปิดลบ 14.39 จุด สอดคล้องภูมิภาค
16 มิ.ย. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวลง โดยดัชนีเซี่ยงไฮ้คอมโพสิตปรับัวลง 14.39 จุด หรือ 0.50% ปิดที่ 2,872.82 จุด ภายหลังจากที่ธนาคารกลางสหรัฐและธนาคารกลางญี่ปุ่นมีมติคงอัตราดอกเบี้ยและนโยบายการเงินไว้
กระทรวงพาณิชย์ของจีน (MOC) เปิดเผยผ่านทางเว็บไซต์ของกระทรวงว่า บริษัทในจีนเดินหน้าลงทุนมูลค่ามหาศาลในตลาดต่างประเทศในช่วง 5 เดือนแรกของปีนี้
ยอดการลงทุนโดยตรงในต่างประเทศ (ODI) ในช่วงเดือนม.ค.-พ.ค. เพิ่มขึ้น 61.9% เมื่อเทียบรายปี แตะ 4.79 แสนล้านหยวน (7.4 หมื่นล้านดอลลาร์สหรัฐ)
จุดหมายในการลงทุนหลักของจีน ได้แก่ ประเทศในกลุ่มอาเซียน ออสเตรเลีย สหภาพยุโรป (EU) เขตการปกครองพิเศษฮ่องกง ญี่ปุ่น รัสเซียและสหรัฐ โดยมียอดการลงทุนในประเทศเหล่านี้เป็นมูลค่าทั้งสิ้น 5.9 หมื่นล้านดอลลาร์สหรัฐ หรือราว 4 ใน 5 ของยอดรวมทั้งหมด 